Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelia piinaava väkivallan aalto kohosi uudelle tasolle: -
räjähdys repi yhden bussin ja sytytti toisen tuleen. 19 siviiliä loukkaantui.
Pääministeri Netanjahu ilmoitti Israelin saavuttaneen globaalin läpimurron -
tunnelien paikantamistekniikassa.
Palestiinalaispresidentti Abbas tapasi presidentti Putinin.
Hän pyytää Venäjältä tukea rauhankonferenssille, -
jossa keskityttäisiin Israelin ja pales- tiinalaisten konfliktin ratkaisemiseen.
Israelia lokakuusta 2015 piinannut väkivalta kohosi uudelle tasolle eilen.
Räjähdys repi bussin ja sytytti toisen tuleen. 19 siviiliä sai vammoja.
Aluksi oli epäselvää, mikä räjähdyksen aiheutti, -
mutta räjähdyspaikan tutkimus paljasti, että kyseessä oli pommi-isku.
Poliisi tiedotti illalla, että isku oli terroriteko -
ja että sen tekijää selvitetään.
Israelin Punainen daavidintähti sai hätäpuhelun eilen klo 18.15, -
että Jerusalemissa oli räjähtänyt bussi.
Kymmeniä ambulansseja, ensihoitajia ja lääkäreitä kiidätettiin paikalle -
hoitamaan 19:ää uhria, joista yksi oli kriittisessä, 16 keskivakavassa tilassa.
Uhrit vietiin Jerusalemiin sairaaloihin saamaan hoitoa.
Kaiken kaikkiaan olemme varautuneet kaikenlaisiin hätätapauksiin, -
joita mahdollisesti sattuu Jerusalemissa tai muualla.
Kahta vakavasti haavoittunutta ei ole vielä tunnistettu.
Israelin turvallisuusjoukot tutkivat, ovatko he kenties iskun tekijöitä.
Israelin poliisi tutkii yhä Jerusalemin bussiräjähdystä.
Varmuudella voi sanoa, että räjähdyksen aiheutti pommi -
ja että kahdessa lähekkäin olleessa bussissa loukkaantui 21 ihmistä.
Jerusalemissa turvatoimia on tiukennettu. Tutkimme edelleen, -
oliko kyse terrori-iskusta vai ei. Sairaalassa on kaksi loukkaantunutta,
joita haluamme jututtaa. Heitä hoidetaan vielä.
Poliisi valvoo tilannetta tehostetusti ympäri Jerusalemia -
estääkseen uusia tapauksia ja terrori-iskuja ja vastatakseen niihin.
Kukaan ei ole ilmoittautunut tekijäksi. Hamas ja "Islamilainen jihad" -järjestöt
ilmaisivat tyytyväisyytensä iskuun. Hamas-tiedottaja kutsui sitä -
"luonnolliseksi reaktioksi Israelin rikoksiin Temppelivuorella".
Pääministeri Netanjahu kommentoi pommi-iskua -
puheessaan Etsel- eli Irgun-järjestön perustamisen muistotilaisuudessa.
Etsel taisteli brittejä vastaan ennen juutalaisvaltion perustamista.
Netanjahu painotti Israelin löytävän syylliset ja vetävän heidät vastuuseen.
Jerusalemissa kaksi bussia paloi terrori-iskussa.
Toivotan vammoja saaneille kaikkea parasta toipumiseen.
Löydämme pommin valmistajat.
Löydämme ne, -
jotka lähettivät heidät matkaan, -
sekä kaikki taustahenkilöt.
Asetamme tämän tavoitteeksi näiden terroristien suhteen.
Käymme pitkittynyttä kamppailua terroria vastaan: -
puukko-, ampumis-, pommi- ja myös tunneliterroria vastaan.
Netanjahu varoitti myös ankarasti Gazan Hamas-islamistijärjestöä: -
ellei Hamas oppinut läksyään viime taistelukierrokselta, -
ensi kerralla Israel iskee sitä kohti vielä voimakkaammin.
Kaksi vuotta sitten Operaatio Suojakalliossa -
iskimme Hamasin kimppuun ennenkokemattomalla voimalla.
Tahtoisin uskoa, että viesti meni perille.
Mutta jos Hamas uskaltaa hyökätä sotilaitamme, kansalaisiamme -
tai asuinalueitamme vastaan, isku sitä vastaan tulee olemaan vielä kovempi.
Emmekä me missään tapauksessa istu toimettomana.
Teemme kaiken tarvittavan Israelin turvallisuuden säilyttämiseksi.
Israelin armeija ilmoitti "löytäneensä ja tukkineensa hyökkäystunnelin", -
jonka islamistit olivat kaivaneet Gazan kaistaleelta Israeliin.
Se oli ensimmäinen tunneli, joka on löytynyt sitten viime taistelujen -
Israelin ja Gazan aseistettujen palestiinalaisryhmien välillä.
Netanjahu ilmoitti, että löydön myötä -
Israel saavutti globaalin läpimurron tunnelien paikantamistekniikassa.
Viime päivinä Israelin valtio on saavuttanut globaalin läpimurron -
tunnelien paikantamistekniikassa.
Onnittelen Israelin armeijan esikuntapäällikköä, armeijaa, -
Shin betiä sekä tiedustelu- ja teknistä henkilökuntaa läpimurrosta.
Hallinto ohjaa huomattavia resursseja tunneliuhkan torjumiseen.
Tämä on jatkuva ponnistus, joka ei pääty yhdessä yössä.
Panostamme tähän ja tulemme edelleen panostamaan päättäväisesti.
Armeija ilmoittaa jatkavansa tulevina viikkoina työtä -
Gazan reunamilta löydetyn tunnelin reitin paikantamiseksi.
Armeija etsii myös muita tunneleita Gazan turva-aidan tuntumasta -
uudella järjestelmällä. Armeijan korkea-arvoisilta tahoilta sanottiin, -
että Hamasin hyökkäystunnelien etsinnät jatkuvat, -
jotta maanalainen turvallisuus säilyy.
Viranomainen sanoi, että uuden järjestelmän käyttöönoton lisäksi -
armeija on tarkentanut tunneliuhkan torjuntaa koskevaa ohjeistusta -
ja että sotilaat ovat aloittaneet erityisen tunnelikoulutuksen -
pystyäkseen tehokkaammin torjumaan uhkia.
Näin pyritään valmistautumaan islamistien mahdollisiin iskuihin -
Gazan kaistaleelta ja muualta kohti juutalaisvaltiota.
Palestiinalaispresidentti Abbas tapasi Moskovassa presidentti Putinin.
Miehet keskustelivat Israelin ja pales- tiinalaisten rauhanponnistelujen -
uudelleenkäynnistämisestä. Ennen Moskovaa Abbas vieraili Ranskassa.
Ranskan presidentti Hollande ja Abbas ilmoittivat keräävänsä -
kansainvälistä tukea Lähi-idän rauhankonferenssin käynnistämiselle.
Konferenssin tarkoitus on käynnistää uudelleen poliittinen prosessi, -
jonka tavoitteena on etsiä toteuttamis- kelpoinen ratkaisu konfliktiin.
Abbas pyysi Putinilta tukea konferens- sille painottaen sen merkitystä.
Tämä asia on meille hyvin tärkeä.
Edellinen Lähi-idän rauhankonferenssi oli Annapolisissa.
Sitä piti seurata toinen konferenssi Moskovassa ― ei tullut. Nyt kysymys -
kansainvälisestä Lähi-idän rauhan- konferenssista on taas noussut esiin.
Putin vahvisti, että Venäjä tukee palestiinalaisia -
ja Abbasin tehostettuja ponnisteluja "rakentavan dialogin" edistämiseksi.
Herra presidentti, tuemme ponnistelu- janne kohti tehokkaampia toimia, -
joita tarvitaan rakentavan dialogin saavuttamiseksi.
Pääministeri Netanjahun on määrä vierailla Moskovassa lähipäivinä -
ja tavata Putin. Asialistalla on joukko kysymyksiä, -
jotka koskevat Lähi-itää, mm. Syyriaa ja Israelin―palestiinalaisten konfliktia
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, huomiseen!
Suomennos: Marianne Tenetz